চট্টগ্রাম আইনজীবী সমিতির সভাপতি নির্বাচিত হওয়ায় বদরুল আনোয়ারকে নগর বিএনপির অভিনন্দন
জেলা আইনজীবী সমিতির নির্বাচনে নবনির্বাচিত সভাপতি এডভোকেট এ এস এম বদরুল আনোয়ারকে চট্টগ্রাম মহানগর বিএনপির পক্ষ থেকে শুভেচ্ছা ও অভিনন্দন -সংগ্রাম
চট্টগ্রাম জেলা আইনজীবী সমিতির নির্বাচনে বিএনপি সমর্থিত ঐক্য পরিষদের প্রার্থী এডভোকেট এ এস এম বদরুল আনোয়ার সভাপতি নির্বাচিত হওয়ায় চট্টগ্রাম মহানগর বিএনপির পক্ষ থেকে ফুলেল শুভেচ্ছা ও অভিনন্দন জানানো হয়। কোর্ট বিল্ডিং আইনজীবী শাপলা ভবন চত্তরে ১১ ফেব্রুয়ারী সোমবার বিকালে চট্টগ্রাম মহানগর বিএনপির ভারপ্রাপ্ত সভাপতি আবু সুফিয়ানের নেতৃত্বে শুভেচ্ছা জানান। এই সময় আবু সুফিয়ান বলেন, বর্তমানে দেশে আইনের শাসন অনুপস্থিত। জালিয়াতির নির্বাচনের মাধ্যমে রাষ্ট্রক্ষমতা দখলখারী সরকার আদালতকে ব্যবহার করে বিএনপি নেতাকর্মীদের একের এক কারাগারে পাটাচ্ছে। বিএনপির নিরীহ নেতাকর্মীরা মিথ্যা মামলায় হয়রানির স্বীকার হচ্ছে। দেশের ক্রান্তিকালে বিএনপির সমর্থিত আইনজীবীদের এই বিজয় নেতাকর্মীদের অনপ্রাণিত করবে। তিনি বদরুল আনোয়ার সহ নির্বাচিত অন্যান্ন সদস্যদের অভিনন্দন জানিয়ে ভবিষ্যতে তাদের সাহসী ভূমিকার আশা ব্যক্ত করেন। এড. বদরুল আনোয়ার তার বক্তব্যে তাকে নির্বাচিত করায় সম্মানিত ভোটার ও দলীয় নেতাকর্মীদের প্রতি কৃতজ্ঞতা জানান। এই সময় উপস্থিত ছিলেন চট্টগ্রাম মহানগর বিএনপির যুগ্ম সম্পাদক ইসকান্দর মির্জা, আনোয়ার হোসেন লিপু, প্রশিক্ষণ বিষয়ক সম্পাদক মোঃ ইয়াকুব চৌধুরী, বিএনপি নেতা এডভোকেট এফ এ সেলিম, নুর মোহাম্মদ, আকবর খান, এম এ হামিদ দিদার, নগর যুবদলের সহ সভাপতি মোঃ আবদুল করিম, ম হামিদ, সহ প্রচার সম্পাদক মাহবুবুর রহমান, গুলজার হোসেন, মহসিন কবির আপেল, মোঃ আলী, শাহ আলম প্রমূখ। প্রেস বিজ্ঞপ্তি।